TANTÁRGYLEÍRÁS ÉS HETI TEMATIKA

	Tantárgy neve:   Kutatás alapú színházi tervezői szemlélet (MA)
	Kreditértéke: 2

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere” 
60% elméleti, 40% gyakorlati

	A tanóra típusa[footnoteRef:1]: elméleti – kutatás [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

óraszáma: heti 2 óra az adott félévben
nyelve: magyar
Az adott ismeret átadásában alkalmazandó további módok, jellemzők[footnoteRef:2]: kutatásmódszertan [2:  pl. esetismertetések, szerepjáték, tematikus prezentációk stb.] 


	A számonkérés módja (koll. / gyj. / egyéb[footnoteRef:3]): vizsga [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: A diplomamunkához kötődő személyes tartalom konceptuális zártkörű bemutatása prezentáció formájában. [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 3. félév

	Előtanulmányi feltételek: Mozgóképes látványtervezés, Mozgóképes jelmeztervezés, Mozgóképes formatervezés és bábtervezés

	Tantárgyleírás: az elsajátítandó ismeretanyag tömör, ugyanakkor informáló leírása:
A tantárgy célja a kutatásalapú tervezői gondolkodásmód megismertetése. Ennek során a hallgatók a választott diplomadarabhoz kapcsolódóan saját alkotói kérdéseikre keresnek reflektív és konceptuális válaszokat.
A tantárgy középpontjában az artistic research, vagyis a művészeti kutatás áll, amely a látványtervezést értelmező és elemző folyamatként kezeli. A kurzus során a hallgatók megtanulják, hogyan használhatják a személyes megfigyeléseket, saját élményeiket és benyomásaikat az alkotói folyamat inspirációs építőelemeiként. A tanulási folyamat hangsúlya a gondolkodáson, a keresésen, a dokumentáción és a reflektív értelmezésen van.
A tantárgy arra ösztönzi a hallgatókat, hogy intuitív döntéseik mögé tudatos kutatási hátteret építsenek. Ehhez esettanulmányokon, inspirációs példákon, valamint kortárs művészeti, építészeti és színházi gyakorlatokon keresztül kapnak módszertani támpontokat.
A kurzus végére a hallgatók a kutatási folyamat eredményeként a diplomadarabjukhoz kapcsolódó koncepciót hoznak létre és mutatnak be.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező szakirodalom:

	1. Nelson, Robin (2022): Practice as Research in the Arts (and Beyond): Principles, Processes, Contexts, Achievements. Cham: Palgrave Macmillan.

	2. Barrett, Estelle – Bolt, Barbara (eds.) (2010): Practice as Research: Approaches to Creative Arts Enquiry. London: I.B. Tauris.

	Ajánlott szakirodalom:

	1. Schwab, Michael – Borgdorff, Henk (eds.) (2014): The Exposition of Artistic Research: Publishing Art in Academia. Leiden: Leiden University Press.

	2. Hans-Thies, L. (2014) Posztdramatikus színház. Budapest: Kijárat Kiadó

	Féléves tematika hetekre lebontott rövid ismertetése

	
	1. hét
	Bevezetés: Mi az artistic research? Fogalmak tisztázása, a kurzus célja, működési rendje. Kutatási cél és motiváció első körvonalazása. A hallgatók bemutatják a saját diplomadarabjaikat és/vagy érdeklődési területüket. 

	2. hét
	A kutatásalapú tervezés módszertana I. Inspirációk, megfigyelés, dokumentáció. A személyes napló, vázlatkönyv, vizuális napló szerepe. Kutatási kérdés(ek) első megfogalmazása.

	3. hét 
17:00-18:30
	A kutatásalapú tervezés módszertana II. A tudás típusai: tapasztalati, testi, konceptuális. Reflexió és értelmezés. A kutatás strukturálása: cél – kérdés – módszer összekapcsolása.

	4. hét
17:00-18:30
	Anyaggyűjtés, kontextus és előkép. Hogyan építsünk kutatási mátrixot? Szakirodalom, képi anyag, sajátélmények rendszerezése. Kutatási napló első bemutatása. Téma kontextusának kijelölése.

	5. hét
	Esettanulmány I. 

	6. hét
	Esettanulmány II. 

	7. hét
	Személyes kutatási fókusz kijelölése. Egyéni kutatási kérdés véglegesítése. Módszertani terv vázlata: mit kutatok, hogyan, milyen ütemezésben? Konzultációs óra. Vizuális anyagok első prezentációja.

	8. hét
	Formanyelvi kísérletek I. Kutatásból inspirálódó vizuális tervek/moodboard-ok bemutatása. Kutatási módszerek kreatív alkalmazása.

	9. hét
	Formanyelvi kísérletek II. Kutatásból inspirálódó vizuális tervek/moodboard-ok bemutatása. Kutatási módszerek kreatív alkalmazása.

	10. hét
	A kutatás eredményeinek konceptuális összegzése. A koncepció körvonalazása. Műleírás, alkotói statement, kutatási összegzés.

	11. hét
	Prezentáció és visszacsatolás I. Folyamat és eredmény bemutatása: kutatási napló, képek, szövegek. Csoportos reflexió. További lépések megvitatása.

	12. hét
	Prezentáció és visszacsatolás I I. Folyamat és eredmény bemutatása: kutatási napló, képek, szövegek. Csoportos reflexió. További lépések megvitatása.

	13. hét
	Összegzés, reflexió. A félév tanulságainak megosztása. A kutatás archiválása, dokumentálása. 




	Tantárgy felelőse: Dr. Kiss Gabriella, DLA

	Tantárgy oktatásába bevont oktató(k) és elérhetősége(ik): Cseh Dávid Sándor PhD, Dr. Kiss Gabriella, DLA

	A tantárgy tanításának időpontja/helyszíne: Epreskert Epreskert csütörtök 12:30-14:00. A harmadik és negyedik héten az órák 17:00-18:30 óra között lesznek megtartva!

	Tantárgykódja: LÁM-KSTS01-26-C

	Felelős tanszéke: Látványtervező tanszék

	Képzési idő szemeszterekben: 1 félév

	Tanórák száma összesen: 26

	Tanulmányi követelmények: 
A tantárgy teljesítésének feltétele az órákon való aktív részvétel, a félév során végzett egyéni kutatási folyamat folyamatos dokumentálása kutatási napló formájában, valamint a kutatás vizuális és szóbeli bemutatása a kurzus végén.
A félév során a hallgatóknak a következőket kell teljesíteniük:
1. Egyéni kutatási téma kijelölése a választott diplomadarabhoz kapcsolódóan.
2. A kutatás írásos és vizuális dokumentálása kutatási napló, reflexiós jegyzetek, képi gyűjtés, vázlatok és egyéb anyagok segítségével.
3. Legalább két vizuális formakísérlet készítése makett, installáció, montázs, mozgókép vagy más médium alkalmazásával.
4. Részvétel legalább egy köztes prezentáción.
5. A félév végén szóbeli és képi prezentáció megtartása, amely összegzi a kutatás célját, módszereit, eredményeit és a tervezői folyamatra gyakorolt hatását.
Az értékelés a munkafolyamatot és a létrehozott produktumot egyaránt figyelembe veszi. Az értékelés szempontjai az önálló gondolkodás, a dokumentált munkafolyamat, a koncepcionális mélység és az aktív részvétel.

	Oktatási módszerek: A tantárgy oktatása gyakorlatalapú és reflektív műhelymunka keretében zajlik. A hangsúly a hallgatók önálló, kontextusérzékeny és kutatásalapú gondolkodásának támogatásán van, nem kész megoldások átadásán. Oktatási módszerek:
1. Bevezető előadások az artistic research alapfogalmairól és módszertanáról
2. Esettanulmány-alapú közös elemzés (kortárs látványtervezési és művészeti gyakorlatok)
3. Konzultációalapú egyéni munka, amelyben a hallgatók a saját kutatási kérdésük mentén dolgoznak
4. Kutatási napló vezetése – vizuális és szöveges dokumentáció párhuzamosan
5. Kiscsoportos prezentációk és közös kritikai visszajelzés a félév több pontján
6. Formanyelvi kísérletek műhelymunka keretében (pl. makett, installáció, montázs)
7. Önreflexív alkotói folyamatok tudatosítása, vizuális és szóbeli verbalizálása

	Javasolt tanulási módszerek: A kurzus során elvárt, hogy a hallgatók aktívan részt vegyenek a közös műhelymunkában, valamint önállóan, folyamatosan dolgozzanak a saját kutatási projektjükön. A tanulás elsősorban kutatói attitűdön, nyitottságon és kíváncsiságon alapul: a cél nem a kész tudás elsajátítása, hanem a kérdésfelvetés és a keresés folyamata. A tantárgy teljesítéséhez javasolt tanulási módszerek:
1. Rendszeres vizuális és írásos dokumentáció vezetése (kutatási napló, vázlatfüzet, fényképes vagy digitális gyűjtés)
2. Reflexív gondolkodás és a saját alkotói döntések tudatos elemzése
3. Önálló anyaggyűjtés: szakirodalom, képi anyagok, előképek, térélmények rendszerezése
4. Kutatási kérdések folyamatos pontosítása, új szempontok keresése a tervezői folyamat során
5. Formanyelvi kísérletezés, amely során a hallgató vizuális eszközökkel reagál a kutatási eredményekre
6. Közös kritikai helyzetekben való aktív részvétel: más hallgatók munkájának elemzése és a saját munka bemutatása
7. Az elméleti és gyakorlati munka integrálása: olvasmányélmények és vizuális tapasztalatok összekapcsolása

	A hallgató egyéni munkával megoldandó feladatainak száma: 5
1. Kutatási kérdés és cél megfogalmazása (írásos formában, egyéni)
2. Kutatási napló vezetése (folyamatos írásos és vizuális dokumentáció)
3. Szakirodalmi/képi/inspirációs gyűjtés + kontextuselemzés (egyéni forrásfeldolgozás)
4. Legalább két formanyelvi kísérlet elkészítése (pl. makett, installáció, storyboard, performatív vázlat)
5. Félév végi vizuális és szóbeli prezentáció (összefoglaló bemutatás és reflexió)

	Felhasználható fontosabb technikai és egyéb segédeszközök: makett készítéshez szükséges eszközök és alapanyagok, illetve bármilyen papír alapú vázlat, skicc, jegyzetek, digitális eszközök használata is megengedett

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám




2

